Annie Belle

Annie Belle (g. 1956 m. gruodžio 10 d. Paryžius) – buvusi Prancūzijos kino aktorė.

 Biografija 
Belle gimė inžinierių šeimoje Paryžiuje. Susidomėjusi aktoryste, ji pradėjo lankyti vaidybos pamokas, o nuo 1974 m. – filmuotis kine. Debiutuojant juostoje „Tout le Monde il en a Deux“ jai dar nebuvo 18, vaidmuo taip pat buvo nedidelis, tačiau mergina padarė režisieriui Jean Rollin įspūdį ir šis pakvietė ją į savo kitą filmą „Levre de Sang“. Po šių juostų ji persikėlė į Italiją, kur netrukus tapo žinoma eksploatacinio kino aktore, ypač po vaidmens erotinėje juostoje „Laura“ bei kontroversiškoje „Juodas aksomas“. Kiti jos žymesni vaidmenys buvo trileryje „Namas parko pakraštyje“ bei režisieriaus Joe D'Amato filmuose „Absurd“ ir „L‘alcova“.

Dėl asmeninių problemų 1989 m. Anė nustojo filmuotis ir grįžo į gimtinę, kur pradėjo studijuoti psichologiją, o po jų tapo socialine darbuotoja. 1974-89 m. Anė Belė atliko vaidmenis 39 filmuose.Annie Belle Biography at IMDb.com

1975-78 m.  ji buvo pora su aktoriumi Al Cliver, su kuriuo kartu vaidino keliuose filmuose.Annie Belle Biography at IMDb.com

 Dalinė filmografija 
 „Laura“ (1976)
 „Juodas aksomas“ (1976)
 „Namas parko pakraštyje“ (1980)
 „L‘alcova“ (1985)

 Šaltiniai 

 Nuorodos 

 IMDb profilis

Kategorija:Prancūzijos aktoriai